Diari Oficial de la Generalitat Valenciana


Sumari del DOGV 162, del 17-05-1984 (1984/900285)

Decret 41/1984, de 2 d'abril, del Consell de la Generalitat Valenciana, pel qual s'aprova l'estructura orgànica de la Conselleria d'Agricultura, Pesca i Alimentació.
---------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/04/02/41/dof/vci/html**

### Dades del document

Número de DOGV
:   162

Data del DOGV
:   17-05-1984

Secció del DOGV
:   I. DISPOSICIONS GENERALS

Número del document
:   1984/900285


Data del document
:   02-04-1984

Organisme emissor


Tipus de document
:   Decret

Anàlisi jurídica

 Descriptors 

:   * Conselleria Agricultura, Pesca i Alimentació
    * administració regional
    * legislació
    * reglament intern

Decret 41/1984, de 2 d'abril, del Consell de la Generalitat Valenciana, pel qual s'aprova l'estructura orgànica de la Conselleria d'Agricultura, Pesca i Alimentació.  
Aprovada per les Corts Valencianes la Llei 5/1983, de 30 de desembre, de Govern Valencià, i pròxima la finalització del procés de transferència de competències en matèria d'Agricultura, Pesca i Alimentació, cal dotar aquesta Conselleria d'una nova estructura orgànica d'acord amb la Llei esmentada, que permeta exercir amb eficàcia les competències ja assumides, així com preparar l'assumpció i correcta gestió de les que siguen transferides i totes aquelles que li corresponguen en virtut de l'Estatut d'Autonomia.   
En atenció d'aquests motius, a proposta del Conseller d'Agricultura, Pesca i Alimentació, i segons que estableixen els articles 35, f i 70 de la Llei de Govern Valencià, amb la deliberació prèvia i aprovació del Consell de la Generalitat Valenciana, en sessió celebrada el dia 2 d'abril de 1984,   
DECRETE  
TITOL I  
Dels òrgans de la Conselleria  
Article 1.r  
La Conselleria d'Agricultura, Pesca i Alimentació, sota la superior direcció del titular d'aquesta, i en ordre a l'exercici de les competències que li atribueix la legislació vigent, s'estructura en el nivell directiu en els òrgans següents:   
1. La Secretaria General.  
2. Les Direccions Generals de:  
a) Desenvolupament Agrari.   
b) Producció Agrària.  
c) Innovació i Tecnologia Agràries.  
d) Política Agro-alimentària.   
Article 2.n  
En cas d'absència, vacant o malaltia del Conseller serà substituït en les funcions executives per l'ordre establert en l'article anterior.   
TITOL II  
De l'estructura i funcions dels serveis centrals de la Conselleria  
CAPITOL I  
Del Conseller  
Article 3.r  
Correspon al Conseller, amb caràcter general i en l'àmbit de la Conselleria d'Agricultura, Pesca i Alimentació, l'exercici de les funcions assenyalades en l'article 35 de la Llei núm. 5/83, de 30 de desembre, de Govern Valencià.   
Article 4.t   
Per assistir al Conseller en l'elaboració de la política general de la Conselleria, es constitueix un Consell de Direcció, que presidit pel titular del Departament estarà integrat pel Secretari General i els Directors Generals.   
Article 5.é  
Dependran directament del Conseller, el Gabinet Tècnic, per al suport i l'assistència immediata i l'Institut de Cooperativisme Agrari Valencià, ambdós amb la naturalesa administrativa de Serveis.   
CAPITOL II  
De la Secretaria General  
Secció 1.ª  
De les funcions del Secretari General  
Article 6.é  
Són funcions del Secretari General les que determina l'article 75 de la Llei núm. 5/83, de 30 de desembre, de Govern Valencià.   
Secció 2.ª  
De les unitats que integren la Secretaria General  
Article 7.é  
Integren la Secretaria General les unitats següents:   
-La Secretaria General Administrativa amb el rang determinat en l'article 79 de la Llei 5/83, de 30 de desembre, de Govern Valencià, i de la qual dependran els Serveis de Gestió Econòmico-Pressupostària i el de Gestió Administrativa.   
-Els Serveis d'Estudis, Documentació i Estadística, el de Coordinació i Relacions; i el Jurídic, dependran directament de la Secretaria General.   
Article 8.é  
Els Serveis dependents de la Secretaria General Administrativa tindran a càrrec l'exercici de les funcions generals següents:   
Al Servei de Gestió Administrativa li corresponen les matèries d'Arxiu, Registre i Custòdia de documents, l'estudi i les propostes oportunes relatives a personal, règim interior, contractació administrativa d'obres, subministres i serveis, inventari, adquisicions i arrendaments de béns, així com la tramitació administrativa general.   
Al Servei de Gestió Econòmico-Pressupostària li competen l'elaboració de l'Avantprojecte de Pressupostos de la Conselleria, les propostes i tramitacions d'ingressos i l'ordenació de pagaments, moviment de fons provisió de comptes, l'estudi i proposta de control de pressupostos, dels programes d'inversions, i de la gestió econòmica en la Contractació Administrativa d'obres, serveis i subministraments.   
Article 9.é  
Al Servei d'Estudis Documentació i Estadística li correspon recollir, analitzar i proporcionar als Organs Directius la informació adequada per a la política agrària, així com tenir-la a disposició d'aquells usuaris als quals s'autoritze, mantenir el fons de dades i documentació tant propis com originats en altres instàncies; realitzar els estudis tècnics necessaris per al millor coneixement del sector agrari, així com facilitar les propostes que es realitzen des d'altres àmbits, organitzar l'Estadística Agrària de la Comunitat Valenciana, tant per a ús propi, com per al compliment dels Convenis existents amb el Ministeri d'Agricultura, Pesca i Alimentació i els que es puguen realitzar en el futur amb altres Institucions o organismes en aquesta matèria. El Servei redactarà les memòries anuals de la Conselleria i dels òrgans directius.   
Article 10  
El Servei de Coordinació i Relacions, depenent orgànicament i funcional de la Secretaria General, tindrà a càrrec la recepció dels resultats i de les avaluacions dels programes dels distints Serveis dependents de les Direccions Generals. Ciudarà de la correcta comunicació que, en aquest assumpte, s'establesca entre la Conselleria i altres departaments, i remetrà les corresponents respostes a les interpelacions parlamentàries que puguen ser formulades a la Conselleria.   
Article 11  
Sota la dependència orgànica del Secretari General, i sense perjudici de l'adscripció funcional al Gabinet Jurídic de la Generalitat Valenciana, el Servei Jurídic tindrà, amb caràcter general, la funció d'estudi, informe i assessorament jurídic al Conseller i als altres òrgans directius de la Conselleria. En particular, dictaminarà les disposicions de caràcter general que emanen de la Conselleria així com aquelles altres que, tot i procedir d'altres Conselleries, hagen de ser sotmeses al Consell, compilarà les disposicions vigents i proposarà la reforsa o revisió de textos legals; seguirà la Legislació estatal i la d'altres Comunitats Autònomes, la jurisprudència i el dret comparat; tramitarà les qüestions de competència i els conflictes d'atribucions i proposarà la corresponent resolució dels recursos que s'interposen davant el Conseller o òrgans directius de la Conselleria.   
Article 12  
A la Intervenció Delegada i Oficina de Comptabilitat dependent funcionalment de la Conselleria d'Economia i Hisenda, se li prestarà el suport administratiu oportú per la Secretaria General, en la qual s'integra.   
CAPITOL III  
De les Direccions Generals  
Article .13  
Les Direccions Generals són els òrgans directius als quals corresponen les funcions que assigna l'article 76 de la Llei 5/83, de 30 de desembre, de Govern Valencià.   
CAPITOL IV  
De la Direcció General de Desenvolupament Agrari  
Article 14  
La Direcció General de Desenvolupament Agrari dirigeix i gestiona, sota la superior decisió del Conseller, les actuacions que, segons que estableix l'Estatut d'Autonomia i les oportunes disposicions sobre assignació de competències, es refereixen a la política d'estructures agràries, reforma i desenvolupament agrari, conservació de la naturalesa, i promoció i defensa dels recursos naturals renovables.   
Article 15  
La Direcció General de Desenvolupament Agrari disposarà per a l'estudi, tramitació, projecció i proposta de resolució dels assumptes que li competen, els serveis següents:   
-Servei d'Estructures Agràries, al qual correspondran les matèries de Concentració Parcel·laria, Zones d'Ordenació d'Explotacions, Regadius, Secà i Mareny; Règim de les Terres i de les Explotacions Adjudicades i Constituïdes d'acord amb la Legislació Agrària.   
-Servei de Millora Rural, al qual correspondran les matèries de Comarques i Finques Millorables; Permutes forçoses, Adquisicions i redistribucions de terra, Assistència Tècnica i Econòmica a les explotacions agràries i a les associacions, entitats i Corporacions.   
-Servei de Producció Forestal, al qual correspondran les matèries de Muntanyes Patrimonials de l'Estat, de les declarades o susceptibles de ser declarades d'Utilitat Pública, de les Comunals, de les Consorciades i Convingudes, de les de Particulars, la Producció de Llavors i Plantes Forestals, el Foment de les repoblacions forestals i d'altres pràctiques silvícoles i l'Aprofitament de les Rendes Forestals.   
-Servei de Protecció Forestal i Recursos Naturals, als quals correspondran les matèries de Vies Pequàries; Estimació de Riberes; Espais naturals protegits; Reserves i Refugis de Caça; Vedats de Caça controlada, socials, locals i privats; Conservació de sòls i Lluita contra l'erosió; Defensa hidrològico-forestal; Aules forestals; Caça i pesca continental; Protecció d'espècies, Prevenció en la lluita contra incendis, la direcció tècnico-forestal en aquesta; i la reconstrucció i el manteniment dels equilibris biològics.   
-Servei de Protecció i Direcció d'Obres, al qual correspondrà la supervisió i aprovació de la projecció i direcció, així com la de la liquidació i recepció de les obres en matèria de Reforma i Desenvolupament agrari, Agricultura de Muntanya, Muntanyes, Caça i Pesca Continental i de les altres competències que corresponguen en aquesta Direcció General.   
-Servei Immobiliari i d'Assistència jurídico-Agrària, al qual correspondrà la redacció de la documentació relativa a la titularitat del domini i d'altres drets reals constituïts com a conseqüència de les actuacions dels Serveis de la Direcció General, per a la posterior inscripció, si escau, en el Registre de la Propietat, la qualificació de totes les actuacions i documents que es presenten o es deriven en relació amb les competències dels Serveis esmentats; l'anàlisi i proposta d'actuació en les matèries que la legislació vigent d'arrendament rústics assigna a l'Administració de Reforma i Desenvolupament Agrari; així com les assenyalades en la Legislació d'Agricultura de Muntanya, de Monts, Caça, Pesca, Espais Naturals Protegits i d'altres disposicions concurrents.   
-Servei de Coordinació i suport , al qual correspon l'estudi i la proposta de les actuacions de caràcter tècnic que calga executar coordinadament en relació a l'Agricultura de Muntanya i Zones rurals desafavorides ; i les de coordinació i seguiment dels programes dels anteriors Serveis, així com les que li encomane el Director General.   
CAPITOL V  
De la Direcció General de la Producció Agrària  
Article 16  
A la Direcció General de la Producció Agrària li correspondrà el desenvolupament i l'execució de la política de la Conselleria pel que fa a la planificació, execució i el control de les actuacions dirigides a l'ordenació i el desenvolupament dels sectors pecuari, agrícola i pesquer, així com la modernització de les explotacions. Particularment tindrà a càrrec l'exercici de les funcions i competències en matèria de sanitat vegetal, producció vegetal, producció animal, sanitat animal, desenvolupament ramader, ordenació de l'oferta i plantes de viver pesca en aigües interiors, marisqueig i aqüicultura.   
Article 17  
Per al desenvolupament d'aquestes funcions, la Direcció General de la Producció Agrària s'estructura en els serveis següents:   
-Servei de Producció Vegetal, al qual corresponen les activitats tècniques derivades de l'ordenació de les produccions agrícoles, les relatives a la millora d'aquestes, així com les relacionades amb els mitjans necessaris per a la producció.  
-Servei de Protecció dels Vegetals, al qual corresponen aquelles funcions de prevenció i lluita contra les malalties vegetals. Control dels mitjans de defensa sanitària i vigilància dels camps i de les collites.   
-Servei de Producció i Sanitat Animal, al qual corresponen les funcions derivades de l'expansió i desenvolupament de la ramaderia i les seues produccions, la racionalització dels sistemes d'explotació, així com la prevenció i la lluita i control de les malalties animals.   
-Servei d'Ordenació de l'Oferta, al qual corresponen les accions relatives a promoció, tramitació, informació, assessorament tècnic i vigilància dels centres de contractació de productes agraris en origen, les agrupacions de productors agraris i difusió de normes de qualitat de productes agraris, vigilància del compliment i denúncia de les infraccions comeses en la matèria, així com la tramitació administrativa per a. La concessió d'ajudes derivades de l'ordenació de l'oferta.   
-Servei de Pesca, al qual corresponen aquelles actuacions sobre l'ordenació i desenvolupament de la pesca en aigües interiors, marisqueig, aqüicultura, expedició d'autoritzacions i llicències, tramitació i resolució de sancions.   
-Servei de llavors i plantes de viver, al qual corresponen aquelles funcions derivades de les competències que siguen transferides en matèria de llavors i plantes de viver.   
-Servei de Coordinació i Suport, al qual correspondran les funcions de suport, coordinació i seguiment de programes i activitats de la Direcció General.   
CAPITOL VI  
De la Direcció General de Política Agro-alimentària  
Article 18  
A la Direcció General de Política Agro-alimentària li correspondrà el desenvolupament i l'execució de la política de la Conselleria en relació a les competències assignades o que li puguen ser assignades en matèria d'Indústries Agràries, Fraus i Laboratoris, Estació Enològica, Denominacions d'Origen i Protecció a la qualitat.   
Article 19  
Per al desenvolupament de les funcions esmentades la Direcció General de Política Agro-alimentària s'estructura en els Serveis següents:   
-Servei d'Indústries Agràries, al qual correspon el desenvolupament de les accions tècuiques adreçades a l'organització, foment i la millora de les indústries agràries.   
-Servei de Protecció a la Qualitat dels productes Agro-alimentaris, en què s'insereixen les funcions de l'Estació Enològica i Denominacions d'Origen.   
CAPITOL VII  
De la Direcció General d'Innovació i Tecnología Agràries  
Article 20  
A la Direcció General d'Innovació i Tecnología Agràries correspon el desenvolupament i l'execució de la política de la Conselleria en matèria d'Extensió i Capacitació Agrària, Ensenyaments Nàutico-Pesquers, i les competències assignades o que ho puguen ser en matèria d'Investigació Agrària.   
Article 21  
Per al desenvolupament de les funcions esmentades, la Direcció General d'Innovació i Tecnología Agràries s'estructura en els Serveis següents:   
-Servei d'Extensió Agrària, amb les funcions de promoure l'actuació dels agricultors i llurs famílies en ordre a la millor utilització dels recursos, actuant-hi permanentment des del medi rural.   
-Servei de Formació Nàutico-Pesquera, al qual correspondrá l'exercici de les funcions relatives a la Formació i Ensenyaments Nàutico-Pesquers que s'imparteixen en l'Institut Politècnic de Formació Professional Nàutico-Pesquera d'Alacant.   
-L'Institut Valencià d'Investigacions Agràries, amb catogoria de Servei, al qual correspondrà la Investigació en els sectors Agraris d'interés per a la Comunitat Valenciana, dins de les línies que s'establesquen en el Pla d'Investigació de la Generalitat.   
-Servei de Transferència de Tecnologia Agrària, al qual correspondrà garantir la Formació Empresarial i Tècnica dels agricultors, establint-hi els instruments i les accions necessàries per a la finalitat esmentada.   
Alhora, aquest Servei analitzarà les necessitats d'investigació del Sector, tot promovent-ne la cobertura eficaç.   
TITOL III  
Dels Serveis Territorials de la Conselleria d'Agricultura,  
Pesca i Alimentació  
CAPITOL I  
Dels Serveis Territorials  
Article 22  
1. Territorialment, la Conselleria d'Agricultura, Pesca i Alimentació s'organitza en Serveis Centrals i Territorials.   
2. Els Serveis Centrals tenen competència sobre tot el territori de la Comunitat Valenciana.   
3. Els Serveis Territorials, expressió organitzativa del principi de desconcentració que regeix en l'activitat de la Conselleria, estan constituïts pel conjunt d'unitats administratives existents a les tres províncies de la Comunitat Valenciana, que gestionen en l'àmbit territorial les competències que s'encomana a la Conselleria.   
Article 23  
Al front d'aquests serveis hi haurà un Director Territorial, qui serà lliurement designat pel Conseller, del qual dependrà orgànicament. I funcionalment dependrà del Secretari General i Directors Generals, i al qual correspondrà la coordinació de les dependències i totes aquelles facultats que, expressament, li delegue el Conseller, Secretari General i Directors Generals.   
DISPOSICIO FINAL  
Primera  
Segons l'article 71 de la Llei de Govern Valencià, es faculta el Conseller d'Agricultura, Pesca i Alimentació, perquè desenvolupe, mitjançant Ordre, les unitats administratives dependents dels distints Serveis de la Conselleria, amb l'informe previ de les Conselleries de Presidència i Economía i Hisenda.   
Segona  
La determinació de nivells i llocs de treball es realitzaran d'acord amb les normes específiques en matèria de personal de la Generalitat Valenciana.   
Tercera  
Aquest Decret entrarà en vigor el dia de la publicació al Diari Oficial de la Generalitat Valenciana.   
DISPOSICIONS TRANSITORIES  
Primera  
Mentre no es complete el procés de transferència de competències i assignacions corresponent a la Conselleria d'Agricultura, Pesca i Alimentació, es faculta el Conseller d'Agricultura, Pesca i Alimentació perquè distribuesca entre les Direccions Generals les atribucions actuals.   
Segona  
En el supòsit de manca de nomenament d'algun òrgan directiu, les funcions que en aquest se li atribuesquen en aquest Decret podran provisionalment ser encarregades pel Conseller a qualsevol dels òrgans directius existents.   
Tercera  
Es mantindran les Seccions Administratives existents en la Conselleria d'Agricultura, Pesca i Alimentació, mentre no s'aprove mitjançant la corresponent Ordre del Conseller el desenvolupament d'aquest Decret.   
DISPOSICIO DEROGATORIA  
Primera  
Queda expressament derogat el Decret de 5 d'octubre de 1982 sobre estructura orgànica de la Conselleria d'Agricultura, Pesca i Alimentació.   
Segona  
Queden derogades les altres normes d'igual o inferior rang que s'oposen al que estableix aquest Decret.   
València, a 2 d'abril de 1984.   
El President de la Generalitat,  
JOAN LERMA I BLASCO  
El Conseller d'Agricultura, Pesca i Alimentacio,  
LLUIS FONT DE MORA I MONTESINOS


Còpia Permalink ELI